שיעור 1 - פעילות: "חוקים, בחירות ואחריות: לשחק נכון במגרש ובחיים"

אוכלוסיית יעד:  תלמידי כיתה י"א.
מטרות:
1. הבנת החשיבות של כללים, ערכים ואתיקה כבסיס ל"משחק נכון".
2. חיבור בין מיומנויות הנדרשות במשחק (שת"פ, קבלת החלטות וכו') לבין מיומנויות חיים.
3. דיון פתוח על אחריות אישית ובחירה מול לחצים חברתיים ומצבי תחרות.

· חלק 1: שאלון מקדים (5 דקות)
המורה יציג לתלמידים\ות על הלוח QR Code או ישלח לינק עם שאלון מקדים (אנונימי) בו הם נשאלים על הידע שלהם בהימורים, תפיסה על הימורים וכו'. (בסיום הפרויקט יענו על שאלון מסכם).

· חלק 2: פתיחה – הימור או בחירה (10 דקות)
המורה מציג סרטונים קצרים בו רואים שחקן מקריא סיטואציות מחיי היום-יום ושואלים את הכיתה האם לדעתם זה הימור או בחירה, לאחר מכן השחקנים גם אומרים את דעתם.
הסבר למורה: חשוב לעצור את הסרטון לאחר הקראת הסיטואציה בזמן המתאים לפני שהשחקנים אומרים את דעתם.
הסיטואציות:
· ראית סטורי של משפיען על מניה חדשה ש"עומדת להתפוצץ". כולם קונים, אתה מפחד לצאת פראייר וקונה ב-200 ש"ח בלי לבדוק.
· יש משחק כדורסל וחברים שלך מציעים לך להצטרף להימור על הקבוצה המנצחת.
· אתה נהג תורן: שתית "רק" בירה אחת, אבל אתה מרגיש בסדר ורוצה להחזיר את החבר'ה הביתה.
· את במסיבה וחברה מהכיתה במצב מביך, כולם מוציאים טלפונים. חברה אומרת לך:
"נו, תצלמי ותעלי זה יהיה קורע".
·  לך ולעוד חבר עבודת גמר להגשה, מצאתם כלי AI  שכותב לכם את הכל ב-5 דקות ואתם יודעים שאסור להשתמש ב AI ומדובר בפסילה של עבודת הגמר, אתם מחליטים להשתמש בכלי AI.

הצעות לשאלות לדיון בעקבות הסיטואציות (בזמן הקראת הסירטונים): 
· האם זה הימור או בחירה ומדוע? 
· איך אתם הייתם מתנהגים?
· אילו השלכות לפעולה שבחרתם?

· חלק 3: המעבר למגרש החיים (15 דקות)
1. משחק סיטואציות: "ערך מול מצב": 
יש לחלק את הכיתה ל4 קבוצות, כל קבוצה תקבל דף עם סיטואציה הקשורה להימור, כל הימור בסגנון אחר. דפי הסיטואציות מצורפים כקובץ נפרד. הקבוצה צריכה:
א. לקורא ביחד את הסיטואציה
ב. להחליט כיצד היו פועלים לפי הערכים מבנק הערכים, ניתן להוסיף ערכים שלא רשומים.
ג. הקבוצה צריכה להחליט כיצד הם, ("השחקן") יפעל בחיים האמיתיים במצב הזה, תוך הסבר איזה מחיר הוא משלם על שמירת הערכים שלו (כגון: פחות פופולריות, סיכון בהצלחה, קושי חברתי).

2. דיון רפלקטיבי (בחירה ואחריות):
כל קבוצה מציגה את הסיטואציה שלה, הערכים שהנחו אותם וכיצד החליטו לפעול.
· שאלות מנחות:
· האם קל יותר לשחק לפי הכללים כשיודעים מראש מה העונש/ההשלכה?
· בחיים, מיהו השופט? המצפון? החוק? ... מורה: החברים? ההורים?
· איך משחק נכון היום (כנער/ה) ישפיע על מי שאהיה מחר (כאדם בוגר)? 

· חלק 4: סיכום ואימון לחיים (15 דקות)
"כרטיס שחקן" אישי:
חלק א':
כל תלמיד יקבל כרטיס שחקן (כרטיס בגודל A5 שהוכן מראש), על הכרטיס רשומות הגדרות
   ניתן להדביק את כרטיסי השחקן על לוח בכיתה שישארו תלויים בכיתה.
   כרטיסי השחקן מצורפים כקובץ נפרד, יש להדפיס אותם מראש לפי כמות התלמידים בכיתה.
· ה"חוק" האישי שלי (ערך אחד שלא אוותר עליו).
· ה"תרגיל" החשוב ביותר (מיומנות אישית/חברתית).
· ה"קפטן" שלי (מישהו שאני רואה בו מודל לחיקוי).
· ה"דרך" משפט ניצחון או מוטיבציה שמלווה אותי.
במהלך כתיבת יוקרן סרטון של שחקני הכדורסל ממלאים גם את כרטיסי השחקן שלהם.
חלק ב':
המורה יבקש מתלמידי\ות הכיתה לשתף במה שכתבו.
חלק ג':
המורה יקרין סרטון של השחקנים מקריאים את מה שכתבו.
חלק ד':
המורה יסכם את השיעור במספר נקודות.

· מערך השיעור נכתב בלשון זכר לצורכי נוחות בלבד. 
